Կարծիքներ հնչեցին, որ Մինսկի ձևաչափը սպառել է իրեն, Եվրոպան ու Ամերիկան ոչ թե շահագրգռված են տարածաշրջանում խաղաղության հաստատմամբ, այլ բացառապես Ռուսաստանի կովկասյան սահմանների մոտ պայթյունավտանգ իրավիճակի պահպանմամբ ու բորբոքմամբ: Ներկա քաղաքական իրավիճակը թերևս պահանջում է ավելի ակտիվացնել բանակցային գործընթացը պատմական տարբեր ժամանակահատվածներում Կովկասին հավակնող երեք նախկին կայսրությունների` Ռուսաստանի, Իրանի և Թուրքիայի միջև: Ընդ որում, ղարաբաղյան ձևաչափը ի վիճակի է լրացուցիչ նպաստելու այս եռյակի հետագա մերձեցմանը: